procesaur/Wiki.mk huggingface dataset:
Ричард Карапас

Ричард Антонио Карапас Монтенегро (|Richard António Carapaz Montenegro; р. ) — еквадорски професионален друмски велосипедист, кој вози за UCI World Tour екипата .
Во јуни 2019 година, Карапас ја освоил Џиро д’Италија 2019, станувајќи прв еквадорски возач кој победил на трката. Има прекар „Локомотива“ (''La Locomotora'').
1 Кариера
Бил именуван во почетниот состав за Вуелта а Еспања 2017, каде завршил на 36. место во генералниот пласман.
Во мај 2018 година бил именуван во почетниот состав за Џиро д’Италија 2018. Ја освоил осмата етапа на трката, станувајќи прв еквадорски велосипедист кој освоил етапа на некоја голема трка.
Карапас возел на Џиро д’Италија 2019. Ја освоил четвртата етапа по доцен напад. Повеќе падови се случиле на неколку километри пред целта, поради што неколку возачи паднале. Меѓу зафатените возачи бил фаворитот Том Димулен, кој на крајот ја завршил етапата четири минути зад многу други фаворити. На етапата 13, Карапас нападнал и бил пуштен од другите двајца фаворити за победа, Винченцо Нибали и Примож Роглич. По етапата, доцнел две минути зад Роглич. На етапата 14, Карапас уште еднаш нападнал и остатокот од фаворитите уште еднаш го пуштиле, правејќи скоро две минути разлика со нив за одлучувачка етапна победа. Карапас успешно го одбранил своето водство остатокот од трката за победа на Џиро д’Италија. Карапас станал прв еквадорски возач кој освоил голема трка и втор јужноамерикански возач кој го освоил Џиро, по Колумбиецот Наиро Кинтана во 2014 година.
На 2 септември 2019 година било објавено дека Карапас ќе се приклучи на за сезоната 2020 со тригодишен договор.
2 Достигнувања
;2010
: 1. Национално јуниорско друмско првенство
;2013
: 1. Панамериканско друмско првенство под 23 години
: 2. Краен пласман Вуелта ал Еквадор
;2014
: 2. Краен пласман Вуелта ал Еквадор
;2015
: 1. Краен пласман Вуелта а Колумбија под 23 години
::1. Етапа 3
::1. Етапа 4
: 1. Етапа 4 Класико РСН
;2016
: 1. Краен пласман Вуелта а Навара
::1. Етапа 2
;2017
: 2. Краен пласман Рут ди Сид
::1. Пласман за млад возач
: 2. ГП Индустрија & Артиџанато ди Ларчано
: 4. Краен пласман Вуелта а Кастиља и Леон
: 6. Краен пласман Вуелта а ла Комунидад де Мадрид
;2018
: 1. Краен пласман Вуелта а Астурија
::1. Етапа 2
: 3. Краен пласман Сетимана Интернационале Копи е Бартали
: 4. Краен пласман Џиро д’Италија
::1. Етапа 8
: 5. Сиркуито де Гечо
;2019
: 1. Краен пласман Џиро д’Италија
::1. Етапа 4
::1. Етапа 14
: 1. Краен пласман Вуелта а Астурија
::1. Бодовен пласман
::1. Етапа 2
: 3. Краен пласман Вуелта а Бургос
: 6. Краен пласман Вуелта а а Сан Хуан
: 9. Краен пласман Трка Колумбија
;2020
: 1. Етапа 3 Трка околу Полска
: 6. Краен пласман Вуелта а Бургос
2.1 Распоред на резултатите на големите трки
Голема трка, 2017, 2018, 2019
Џиро, —, 4, 1
Тур, —, —, —
Вуелта, 36, 18, —
СО = се откажал; — = не учествувал
Бајадера

Бајадера — чоколаден десерт кој е збогатен со мелени бадеми, лешници или ореви, што ѝ дава на бајадерата специфичен и препознатлив вкус.
1 Подготовка
Постојат повеќе рецепти за подготовка на бајадера.
Според еден од нив се користат овие состојки:
* ½ kg шеќер
* 1 dl вода
* 250 g мелени ореви (бадеми или лешници)
* 200 g мелени бисквити
* 150 g маргарин
* 100 g чоколадо за готвење
За подготвка на глазура потребни се овие состојки:
* 100 g на маргарин
* 150 g на чоколадо за готвење
* 2 лажици млеко.
За приготвување потребно е да се зоврие смеса од шеќер и вода, потоа се тргнува од оган и се додава смеса од мелени ореви (лешници или бадеми), мелени бисквити и маргарин. Половината од смесата се става во плиток сад, а во другата половина се додава 100 g истопено чоколадо, и се прелива врз првата половина. На крај целиот десерт се прелива со глазура од чоколадо.
2 Хрватска традиција
Бајадерата е хрватски производ кој најмногу е поврзан со фабриката на кондиторските производи Краш д.д. од Загреб, бидејќи оваа компанија со својот бренд, бајадера, се проби и на домашниот и на светскиот пазар, како со квалитетот така и со уникатноста на производот, за кој е добитник на бројни национални и меѓународни признанија. Бајадерата е препознатлива и признаена како бренд од прва класа, кој е направен од најквалитетни состојки од строго контролирано потекло. Овој десерт, покрај уживањето при консумацијата, е исто така и нутриционо здрав производ, бидејќи состојките, лешници и бадеми, го намалуваат нивото на холестерол, а содржат и прехранбени влакна, на тој начин превенирајќи кардиоваскуларни болести. Зголемениот интерес за овој кондиторски производ бара и трајно вложување во современата технологија на производство и проширувањето на фабричките капацитети.
Поради постојаноста на квалитетот, препознатливоста на брендот, позитивните оценки од домашните и од странските потрошувачи, фабриката Краш д.д. ја добила ознаката "Изворно хрватско" како прв производ на кондиторската индустрија во Хрватска.
Рукола

Рукола е едногодишна зелјеста билка од фамилијата зелки, природно распространена во областа на Средоземјето. Се одгледува и користи во човековата исхрана како лиснат зеленчук од дамнешни времиња.
Се одгледува поради листот, остриот пикантнен вкус, богат со витамини. Стимулативно делува на човечкиот организам, особено на органите за варење - желудник и цревата.
Други називи под кои се може да се сретне во земјите на окружувањете се: рига (воообичаен во хрватскиот јазик), рокула, ругула, ригола и слични локализми, потоа вризак, гарда, грда и лудимено симе.
Гутманска Пештера

Гутманската пештера (|Gūtmaņa ala) — најширока и највисока пештера во Балтичките земји, сместена на реката Гауја во Националниот парк Сигулда, Латвија. Пештерата започнала да се формира пред повеќе од 10.000 години кога мелтовата вода ја еродирала песочната карпа по леденото време. Таа е најстарата туристичка атракција во Латвија. На ѕидовите на пештерата постојат натписи од 17 век. Легендата за розата Турајда започнала во оваа пештера.
1 Опис
Пештерата е најширока и највисока пештера во Балтичките земји, со длабочина од 18,8 метри, ширина 12 метри и височина од 10 метри. Пештерата започнала да се формира пред околу 410 милиони години во девонот. Со други зборови, ова се случило пред околу 10.000 години. Формирана е за неколку милениуми од површинските текови и подземни води кои ја хранат реката, кои навлегувале низ околните жолтеникави песочници. Денешниот изглед го добила уште пред новата ера.
Пештерата се смета за најстара туристичка атракција во Латвија, бидејќи посетителите, дури и во најраните денови, оставиле украси како што се имиња, иницијали и датуми на нивните посети врежани на ѕидовите на пештерата. Во внатрешноста на пештерата се наоѓаат грбови и имиња на разни барони и сопственици на имоти. Тие биле направени за нарачка за локалните занаетчии кои ги чекале богатите посетители во близина на пештерата вооружени со алатки, скали и шаблони. Пишувањето на ѕидовите на пештерите повеќе не е дозволено бидејќи наоѓалиштето е заштитен археолошки и геолошки споменик.
Според локалната народна легенда, водите на изворот што излегуваат од пештерата се солзите на сопругата на ливскиот управител Риндауга. Приказната кажува дека тој ја погребал својата неверна жена на песочниот брег на реката Гауја. Сиромашната жена, вознемирена од нејзината вина, толку силно плачела што солзите излегле од големата пештера. Друга приказна објаснува како пештерата го добила името: одамна имало добар човек кој живеел во пештерата и користел изворска вода за да ги излекува луѓето. Гутман на германски значи добар човек.
Фанзин

Фанзин (|Fanzine, од ''fan'' и ''magazine'') е непрофесионалнa и не-официјалнa публикација издадена од ентузијасти на одреден културен феномен, како на пример литературен или музички жанр, правен за задоволството на другите кои го делат истиот интерес. Терминот бил измислен со фанзинот за научна фантастика од октомври 1940 година на шампионот во играње шах Рус Шаувенет и првпат бил популаризиран во фандом за научна фантастика, а оттаму бил усвоен и од други заедници.
Обично, издавачите, уредниците, писателите и другите придонесувачи во статии или илустрации на фанзините не се платени. Фанзините традиционално циркулираат бесплатно или за минимален трошок за покривање на поштенските трошоци или трошоци за производство. Копиите често се нудат во замена за слични публикации, или за придонеси од уметност, статии или писма со коментари (''LoCs''), кои потоа се објавуваат.
Некои фанзини се напишани и фотокопирани од аматери користејќи стандардна опрема за домашна канцеларија. Неколку фанзини пак се развиле во професионални публикации кои понекогаш се именувани како „прозини“ (|prozines), а многу професионални писатели првпат објавиле во фанзини, од кои некои продолжуваат да придонесуваат за нив и по воспоставувањето професионална репутација. Терминот фанзин понекогаш се меша со списанијата за следбениците (|Fan magazines), но овој поим најчесто се однесува на комерцијално произведени публикации за свои следбеници.
Црква „Св. Петка“ - Црник

Света Петка — главна селска црква во пијанечкото село Црник. Црквата се наоѓа на влезот во селото, сместена на мала височинка, од каде се пружа поглед на селото.
1 Историја
Според натписот на самата црква, црквата била изградена и осветена во 1994 година. Изградбата била помогната од страна на жителите на селото Црник и од Ванчо Мустачки.
2 Галерија
3 Поврзано
* Струмичка епархија
* Црник
Еменагог

Еменагог е растение кое го стимулира протокот на крв во карличниот предел и матката; некои стимулираат менструација. Жените користат еменагози за стимулација на менструалниот проток кога менструацијата е отсутна поради причини различни од бременост, како хормонски нарушувања или состојби како олигоменореја.
1 Поврзано
* Абортив
Бетаметазон

Бетаметазонот е стероиден лек. Се користи во третманот на голем број на болести вклучувајќи ги ревматските заболувања како ревматоиден артритис и системски лупус еритематозус, кожни заболувања како дерматитис и псоријаза, алергиски состојби како астма и ангиоедем, кај предвремено родени деца за забрзување на развојот на белите дробови, Кронова болест, канцери како леукемија, и покрај флудрокортизонот за адренокортикална инсуфициенција, помеѓу другото. Може да се зема преку уста, инјекција во мускул, или да се аплицира како крем. Кога се инјектира, аниинфламаторните ефекти започнуваат за околу два часа и траат седум дена.
Бабиќ

Бабиќ е автохтоно хрватско црвено винско грозје кое е често во регионот на Северна Далмација. Се одгледува во и околу градовите Шибеник и Примоштен, а може да се најде и на некои хрватски острови, како што е Корчула. Под ова име оваа сорта на грозје е заведена во Националниот култивар на Хрватска (NN 159/04), но Бабиќ е и често презиме во Хрватска.
1 Историја
Историјата за потеклото на сортата грозје Бабиќ е непозната, освен фактот дека таа била одгледувана во северно-далматинскиот регион пред неколку стотици години. Според една теорија, таа е  локален клон на сортата Добричиќ. Друга теорија сугерира дека овие две сорти се поврзани преку директно потомство. Но сѐ додека не се направат генетски испитувања, нема точно да се знае вистинското потекло на оваа сорта грозје.
2 Особености
Виното произведено од ова грозје е темно и густо. Има висок процент на танини и алкохол. Вината произведени од грозје кое расте на повисоки предели се смета дека подобро стареат. Најдобрите вина од сортата Бабиќ се прават од грозјето набрано од лозовите насади околу градот Примоштен, и тоа се вина со врвен квалитет.
3 Синоними
Оваа сорта грозје е широко распространета по должината на хрватското крајбрежје. Поради тоа се среќаваат многу имиња под кои се нарекува оваа сорта како на пр.: Бабиќ црни, Бабиќ мали, Бабиќ пивати, Бабиќ плускави, Бабиќ велики, Бабица, Бабица црни, Бабица грешљивка црни, Бабица мала, Бабица вела, Бабица велика, Бабичевиќ, Бабичевица, Бабинка вела, Бабиќ, Бабичевиќ, Бабич, Црнац рани, Грезливка, Пазанин, Пажанин, Рогожничанин, Рогуљанац, Рогуљанак, Шибенчанец и др.
4 Дополнителна литература
*
Полимерни банкноти

Полимерните банкноти се банкноти направени од полимер од видот на биаксијално ориентиран полипропилен. Таквите банкноти вклучуваат многу безбедносни одлики кои не се достапни во хартиените банкноти, вклучувајќи ја и употребата на метамерни мастила. Полимерните банкноти траат значително подолго од хартиените, предизвикувајќи намалување на влијанието врз животната средина и намалени трошоци за производство и замена.
Современите полимерни банкноти за првпат биле развиени од страна на Резервната банка на Австралија (РБА), Организацијата за научни и индустриски истражувања на Комонвелтот (ЦСИРО) и Универзитетот во Мелбурн. Прво биле издадени како валута во Австралија во 1988 година, а во 1996 година Австралија целосно се префрлила на полимерни банкноти.
Други земји кои целосно се префрлиле на полимерни банкноти се: Брунеи, Малезија, Канада, Нов Зеланд, Папуа Нова Гвинеја, Романија и Виетнам. Најновите земји што вовеле полимерни банкноти во општ промет се: Обединетото Кралство, Нигерија, Зеленортски Острови, Чиле, Гамбија, Никарагва, Тринидад и Тобаго, Малдиви, Мавританија, Боцвана, Саун Томе, Принсип и Македонија.
Пекан

Пекан (''Carya illinoinensis'') е вид на гикори со потекло од Мексико и југот на САД.
1 Име
"Пекан" доаѓа од алгонкинскиот збор кој различно се однесуваат на пекани, ореви и гикори ореви, или пошироко на било кој орев кој бара камен за да се скрши. Постојат многу варијанти на изговор, некои регионални и другите не се. Најчестиот Американски изговор е /pјасˈкɑːn/; најчестиот Британски изговор е /pɪˈкæn/. Невообичаено, во Соединетите Американски Држави, дури и во регионот, нема формиран заеднички термин за "точниот" изговор.
Национален парк Балатонски Возвишенија

Во 1997 година е воспоставен заштитен еколошки систем кој го опфаќа соседното подрачје на Балатонските Возвишенија (северно крајбрежје на езерото Балатон) со поврзување на веќе заштитените подрачја кои се одвоени подолго време. Областа од 56,997 хектари на Националниот парк ''Balaton-felvidéki'' се состои главно од шест заштитени области. Националниот парк е со седиште во Веспрем, најголемиот град на областа Балатон.
1 Полуостровот Тихањ
Во 1952 првата заштитена област на Унгарија беше создадена во најатрактивниот, најразновидниот и научно најистражуван крај на земјата. Тој опфаќа површина од 1,562 хектари, од кои 195 се строго заштитени. Персоналот на унгарскиот Балатонски Институт за Лимнолошко  истражување - основан 1927 година во Тихањ - не само што ја проучувал биолошката разновидност на езерото, но, исто така, правел екстензивни истражувања на полуостровот Тихањ. Како резултат на тоа, стотици публикации биле објавени за неговата геологија, фауна и флора. Сите овие истражувања ја поддржаа идејата за доделување на заштита на овој крај.
2 Сливот Pécselyi
Крајот го карактеризираат падини со благо закосени страни, широки врвови и басени, рамни возвишенија со карстни елементи (на пр. карстни полиња). Реликт на базалтни вулкански активности од квартерскиот период е ридот Халом кај Mencshely.
3 Сливот Káli
На најкарактеристичниот дел од Балатонските Возвишенија му била доделена заштита кога областа во сливот Káli била основана, во 1984 година, на површина од 9,111 хектари.
4 Сливот Tapolca
Со векови наназад, многу поети, романописци и сликари ја нарекувале околината на Badacsony најубавиот предел во Унгарија. Едно од најголемите достигнувања на унгарското движење за заштитата на природата била конечното затворање на базалтните каменоломи отворени во 1903 година. Познатиот унгарски драматург Ференц Херцег, упорно се борел во Горниот Дом од парламентот, во 1920-тите, за конечното затворање на овие каменоломи. И покрај прес кампањите, последниот каменолом конечно бил затворен во 1964 година.
5 Планините Кестхељ
Карактеристичниот темел на шумската површина е доломит. На оваков доломитски темел, типичен за Трансдунавските планини, флората и фауната се одредени со посебните еколошки услови.
6 Кис-Балатон
Кис-Балатон, како огромен мочуриштен хабитат, е уникатен во цела Европа, поради што отсекогаш бил заштитуван од меѓународната заштита на природата. Големата разновидност на птици веќе била позната во минатиот век; и во голема мера била одржувана и покрај вештачкото исушување на мочуриштето кое започнало во 1922 година. Кога Унгарија се приклучи на Рамсарската конвенција во 1979 година, Кис-Балатон беше вклучен во списокот на "Мочуришта од меѓународно значење како живеалиште на водни птици".
7 Галерија
Цедевита

Цедевита е хрватско претпријатие кое ги интегрира развојот, производството, маркетингот и продажбата на инстант пијалаци, чаеви и кондиторски производи наменети за здрава исхрана. Многу години Цедевита д.о.о. својата палета на производи ја развивала во рамките на фармацевтската компанија , а во јули 2001 година станала дел од .
1 Историја
Производите кои денес се во асортиманот на Цедевита д.о.о., повеќе од 40 години се произведуваат како спој на традицијата за производство на диететски производи и високите критериуми за квалитет во фармацевтската индустрија. Првиот Цедевита инстант пијалак бил направен во 1969 година, а во 1970-тите години тој бил пуштен на пазарот. Го патентирал магистерот по фармација, Мартин Станковиќ. Првата Цедевита имала вкус на портокал. Тогашната Цедевита била пакувана во стаклени шишенца кои заедно со лажиче за дозирање биле пакувани во картонска кутија. Првиот производот повеќе потсетувал на лек, а се продавал само во аптеки. Но, бидејќи брзо станала популарна, почнала да се продава и во продавниците за широка потрошувачка. Во 1985 година, започнало производство и на Цедевита со вкус на лимон, а во 1990 година и со вкус на грејпфрут. Со тек на годините биле создавани нови вкусови на Цедевита, а почнала и продажба во хорека (хотел/ресторант/кафе) каналот. Од 2010 година, Цедевита се пакува со посебен, нов затворач, со кој се одржува свежината и квалитетот на витамините.
2 Инстант пијалаци
Зборот Цедевита претежно асоцира на инстант пијалаците кои ги произведува ова претпријатие. Постојат 8 вида на Цедевита напитоци, како и Цедевита од портокал за деца и Цедевита лајт за дијабетичари:
* Цедевита портокал (најпозната и најчесто рекламирана)
* Цедевита лимон (втора со најпознат вкус)
* Цедевита мандарина
* Цедевита грејпфрут
* Цедевита лимета
* Цедевита црвен портокал
* Цедевита брусница
* Цедевита со вкус на шумско овошје
3 Позиција на пазарот
Потрошувачката на Цедевита била долго време врзана само за домаќинствата, но со влегување во продажба преку хорека (хотел/ресторант/кафе) каналот, денес во повеќето кафулиња во Хрватска и во регионот може да се ужива во вкусот на пијалаците на Цедевита. За активни луѓе кои се постојано во движење, направена е Цедевита GO! во иновативно пакување, кое поради специјалниот затворач овозможува да се приготви било кога и било каде. Цедевита д.о.о. има водечка позиција (преку 50% од пазарот) во сегментот на инстант витаминските пијалаци на пазарот во Хрватска, Босна и Херцеговина, Словенија и Србија.
4 Наводи
Национално собрание (Азербејџан)

Националното собрание на Азербејџан или Мили Меџлис (|Milli Məclis) — законодавната влада во Азербејџан. Дводомното национално собрание има 125 пратеници. Претходно, 125 члена се избирале за петгодишен мандат преку избори. Меѓутоа, од последните избори, сите 125 пратеници се избираат преку парламентарни избори. Мили Меџлис бил првиот секуларен републички парламент во муслиманскиот свет.
За првпат собранието било создадено на 28 мај 1918 година, кога Азербејџан ја објавила својата независност.
Пошип

Пошип е бела сорта на грозје, одгледувана во јужниот дел на островот Корчула. Островот може да се пофали со традиција на одгледување на бело грозје од времето на Старите Грци (4 век пред новата ера).
Пошип е првото хрватско бело вино со заштитена географска одредница, заштитено уште од 1967 година. Најдобро се одгледува на заштитените терени на Чара и Смоквица, а грозјето од овие места е секогаш со врвен квалитет. Густо засадените лозја, наведнатите и терасести терени ги принудуваат лозарите да најголем дел од работата околу лозјето ја прават рачно и на традиционален начин.
Виното е со сјајна, сламено жолта боја, тешко и густо, а во чашата остава густа трага. Содржи висок процент на алкохол (13-14,5 %), и има полн и богат вкус, со карактеристична арома на суви кајсии и смокви. Поради умерената содржина на киселини, совршено оди со голем број на јадења, како риба, школки и бело месо. Најдобро е кога се сервира на температура од 12-14 °C.
1 Име
Постојат две приказни за тоа како Пошип го добил своето име: според првата, името го добил според името на издолжена шилеста бобинка, која личи на шип (што е локално име за шилестиот врв на лопата). Другата приказна вели дека селанецот Марин Томашиќ од Смоквица пронашол "чудна" лоза со развиени гранки, како расте на калинка (локалниот назив е шипак) или како што би се рекло во Смоквица расте "по шипак". Со време, последните две букви се изгубиле при изговарањето и се добил зборот пошип. Постојат уште две култивирани сорти со ова име: Пошип мали и Пошип вргорски бел, но тие се различни сорти.
2 Наводи
Џамија (Црник)

Џамија (Црник) — главна и единствена џамија во селото Црник, во Општина Пехчево, Македонија.
1 Име
Според официјалниот список на верски објекти издаден од страна на Комисијата за односи во верските заедници и религиозните групи, џамијата е именувана како Гази Авранос џамија, додека самите мештани ја именуваат џамијата како Јахја Олу Џами (''Yahya Oğlu Cami'').
2 Галерија
Црква „Св. Троица“ - Трсино

Света Троица — главна селска црква во селото Трсино. Црквата е сместена во северниот дел од селото, на десната страна од патот кој води од соседното село Трстија.
1 Историја
Камен-темелник за изградба на црквата бил поставен на 30 мај 2004 година од страна на тоашниот митрополит на Брегалничката епархија г. Агатангел.
2 Архитектура
Црквата претставува крстокуполен храм, при што куполата е со осумаголна основа и на секоја од осумте страни има по една монофора. Во продолжение на бочните ѕидови се доградени припрати, додека во задниот дел од црквата има три многуаголни апсиди, од кои средишната е поголема во споредба со страничните кои се со еднаква големина. Градбата во целост е варосана во бела боја и истата е покриена со ќерамиди. Со ќерамиди исто така се покриени припратите и апсидите, додека куполата има метален кров над кој е истакнат крст.
Камбанаријата е прилепена до градбата на црквата и е сместена во левиот агол од предната страна. Таа има четириаголна основа и е ѕидана од тули. Предната и бочните страни се поделени во четири дела, од кои првите три содржат по една монофора, додека последниот е лачно отворен. На задната страна отсуствува најнискиот дел поради тоа што во таа висина е прилепена со градбата на црквата. Камбанаријата е покриена со метален кров над кој има крст.
3 Поврзано
* Кочанско архијерејско намесништво
* Јакимовска парохија
* Трсино
Фоја (пештера)

Фоја — пештера во близина на селото Нова Брезница, во околината на Скопје. Од самата пештера извира извор на вода. Сместена е на гребенот Рудина северно од селото. Именувана е според растението фоја, од видот смреки, која е многу застапена во овој предел. Во непосредна близина на пештерата Фоја е убицирано археолошко наоѓалиште на некропола од доцниот среден век.
1 Наводи
Плодна Полумесечина

Плодна Полумесечина — подрачје во Југозападна Азија и најисточниот дел на Северна Африка, кое ги опфаќа долините на четирите големи реки Нил, Јордан, Тигар и Еуфрат, каде што историски се развиле земјоделството и раните (првите) човечки цивилизации, поради што е познато и како ''лулка на цивилизациите''. Поточно, подрачјето наречено Плодна Полумесечина ги опфаќа Левантот на источниот брег на Средоземното Море на исток, Месопотамија со теченијата на Тигар и Еуфрат до Персискиот Залив на запад и долното течение на Нил со Горниот и Долниот Египет на југ и југоисток, при што на југ е ограничен од Сириската Пустина, а на север од масивите на планинските венци на Таур и Арарат, при што подрачјето има облик на полумесечина и површина помеѓу 400.000 и 500.000 км<sup>2</sup>.
Називот ''Плодна Полумесечина'' за ова подрачје е воведен од американскиот археолог Џејмс Хенри Брестед од Универзитетот во Чикаго, поттикнат од фактот дека станува збор за плодна земја чиј облик наликува на полумесечина. Ова е подрачје и на првите човекови цивилизации Сумер, Акад и Древен Египет, каде што се осмислени и пронајдени првите човекови изуми, какви што се развојот на писменоста, пронаоѓањето на тркалото, стаклото, а поради самата плодност, развиени се и земјоделството и наводнувањето.
Денешни држави со значајна територија во рамките на Плодната Полумесечина се Ирак, Сирија, Либан, Кипар, Јордан, Израел, Палестина, Египет, како и југоисточните делови на Турција и западните делови на Иран. Терминот се користи и во меѓународната геополитика и дипломатските односи.
1 Наводи
Синагога Ножик

Синагога Ножик (|Synagoga Nożyków) — единствената преживеана еврејска синагога во Варшава, Полска. Таа била изградена во 1898-1902 и била обновена по Втората светска војна. Сè уште е во функција и во моментов во неа се наоѓа седиштето на Варшавската еврејска заедница како и други еврејски организации.
1 Историја
Пред Втората светска војна, Еврејската заедница Варшава, како една од најголемите еврејски заедници во светот во тоа време, имала над 400 синагоги. Меѓутоа, на крајот на 19 век само две од нив биле како посебни структури, додека останатите биле помали капели поврзани со училишта, болници или приватни домови.
Најраната Кружна синагога во околината на Прага служела на локалната заедница од 1839 година, додека Големата синагога (подигната во 1878 година) била изградена за реформираната заедница. Набргу потоа се појавила потреба да се изгради храм и за православното еврејство. Помеѓу 1898 и 1902 година, Залман Ножик, познат варшавски трговец, и неговата сопруга Рифка, ја финансирале изградбата на храмот.
Зградата била дизајнирана од познатиот архитект од Варшава, Карол Козловски, автор на салата на Варшавската филхармонија. Фасадата е во неороманика, со значајни нео-византиски елементи. Самата зграда е правоаголна, со внатрешна комора поделена на три патеки.
Синагогата била официјално отворена за јавноста на 26 мај 1902 година. Во 1914 година основачите ја донирале на Варшавската еврејска комуна. Во 1923 година зградата била реновирана од страна на Маурики Гродзински. Во септември 1939 синагогата била оштетена за време на воздушни напади. За време на Втората светска војна областа била дел од ''малото гето''. По 1941 година Германците ја користеле зградата како штала и депонија.
2 Реставрација
По војната разрушената зграда била делумно реставрирана и се вратила на Варшавската Еврејска Комуна, но реконструкцијата не започнала до 1983 година. Во моментов таа е отворена за сите верници.
Бетева Река

Бетева Река — река во Македонија, сместена во Прилепско Поле.
Извира на југозападната падина на планината Бабуна и тече низ селата Небрегово и Дупјачани, за на крај да се разлее во Прилепското Поле..
1 Поврзано
* Прилепско Поле
* Небрегово
* Дупјачани
Домачка Река

Домачка Река — река во Македонија, сместена на планината Билино.
Извира на планината Билино, од каде тече кон југ и низ градот Крива Паланка, каде што се влева во Крива Река од десната страна.
Извира близу маалото Димитринци, кое е дел од селото Осиче, од каде тече кон југ при што се влева во Крива Река во крајниот северен дел на самиот град Крива Паланка.
1 Поврзано
* Крива Река
* Билино
Блатешница

Блатешница — река во Македонија, сместена на источната падина на планината Плачковица.
Извира на источната падина на планината Плачковица, при што поминува низ селото Блатец. На крај се влева во Малешевска Река. Има сливно подрачје од 21,35 км<sup>2</sup>.
1 Поврзано
* Малешевска Река
* Плачковица
Химна на Косово

Химната на Косово или „Европа“ — државна химна на Република Косово. Химната била составена од Менди Менѓиќи. Како и со националните химни на Шпанија, Босна и Херцеговина и Сан Марино, и косовската химната нема официјални стихови, туку за неа се напишани неофицијални текстови. Химната била усвоена на 11 јуни 2008 година, и била специјално избрана бидејќи не содржи наводи за било која специфична етничка група која живее во земјата. Химната била избрана од страна на Собранието на Косово, со 72 пратеници кои гласале за, додека 15 гласале против, а петмина гласале воздржани.
1 Конкурс за химна
На 12 март 2008 година, Собранието на Косово објавил отворен конкурс за избор на химна преку приштинските весници и на официјалното мрежно место на Собранието. Правилата вклучувале:
* „''Составот на химната треба да се разликува, односно треба да биде уникатен и оригинален''“.
* „''Должината на композицијата не треба да трае помалку од 30 секунди или повеќе од 60 секунди''“.
* „''Текстовите можат да се вклучат во пријавата на кој било службен јазик на Република Косово''“. Изборот на текстот за химната бил тешка задача, бидејќи мнозинството од населението во Косово се Албанци, а Србите се втора по големина етничка група. Владата нагласила дека ниту една етничка група не треба да биде дискриминирана, објавувајќи ја државата како „''демократска, секуларна и мултиетничка република''“, со што се отежнало да се најде текст кој не им дава предност на една етничка група врз друга. Слични проблеми се појавиле и при изборот на знамето. Понатаму, правилата, исто така, наведувале дека предлогот „''Не треба да се презентира или да биде сличен на химната или популарна песна на која било земја или химната на која било политичка партија, движење или институција на Република Косово или да имплицира каква било верност кон која било етничка заедница на Република Косово''“.
* „''Предлозите мора да бидат доставени до 31 март 2008 година''“.
* „''Композиторот на усвоениот проект ќе добие 10.000 евра, а два други квалификувани предлози ќе добијат 7.000 евра и 5.000 евра''“.
2 Предложени текстови
Албанско (гегиско наречје), Македонски
3 Други кандидати за химна
3.1 Ода на радоста
„''Ода на радоста''“, химната на Европската Унија, се пуштала на официјалните церемонии при прогласувањето на независноста на Република Косово. Привремената влада на Косово одлучила да го стори тоа како почит кон Европската Унија за нејзините напори да помогне во стекнувањето независност.
3.2 Химна на Албанија
Државната химна на Албанија се користи во Косово заедно со други албански национални симболи. Оваа химна била исто така химната на непризнаената Република Косово која постоела од 1990 до 1999 година кога провинцијата била под контрола на Обединетите нации.
3.3 Кур ка ра куштрими Косове
Оваа песна, составена од Рауф Думи, била предложена од страна на поранешниот претседател на Косово, Ибрахим Ругова, како химна во 2000 година. Сепак, не била донесена одлука тогаш. Химната има стихови на албански јазик.
4 Поврзано
a.
Бучо

Бучо или Бучало — река во Македонија, сместена во Струмичко Поле.
1 Тек
Се наоѓа во северозападниот дел на Струмичко Поле и северозападно од градот Струмица. Бучало е десна притока на реката Струмица.
2 Галерија
3 Поврзано
* Струмица (река)
* Струмичко Поле
ОФК Пирин Благоевград

ОФК Пирин Благоевград е бугарски општински фудбалски клуб со седиште во Благоевград, кој во моментов се натпреварува во Втората професионална фудбалска лига во Бугарија.
Денешниот клуб е основан во 2008 година, по обединувањата на двата клуба од Благоевград, Пирин 1922 и ПФК Пирин Благоевград. Со официјална судска одлука подоцна истата година, клубот бил објавен како историски наследник на клупската евиденција на поранешниот ФК Пирин, основан во 1922 година. Во 2011 година, по банкрот на претставникот на фудбалскиот клуб, пиринскиот фудбалски оддел повторно се споил со Перун Кресна, за повторно да стане ОФК Пирин.
Самото име Пирин Благоевград доаѓа од Пирин, планинско подрачје во југозападниот дел на Бугарија. Стадионот на клубот е стадионот „Христо Ботев“ во Благоевград кој има капацитет од 7,500 гледачи. Прекарот на клубот е Орлите (|Орлетата), а нивните бои се темнозелената и белата.
До денес, клубот има четири домашни финалиња и, најважно, ужива голема улога за развојот на фудбалерите, бидејќи неколку млади бугарски фудбалери произлегле од младинската академија на клубот. Меѓу нив се и бронзените медалисти на Светското првенство на ФИФА во 1994 година, Петар Михтарски и Ивајло Андонов, како и поранешниот напаѓач на Манчестер Јунајтед, Димитар Бербатов, кој освои две титули во Премиер лигата и беше најдобар стрелец во Премиер лигата во 2010-11 година.
Џејмс Браун

Џејмс Јозеф Браун (3 мај 1933 – 25 декември 2006 година) е американски пејач, текстописец, танчер, музичар, продуцент и водач на бендот. Предвесник на фанк музиката и голема фигура на популарната музика од 20 век и танц, тој често е нарекуван како "Кум на Душата". Во кариерата која траела 50 години, тој бил под влијание на неколку музички жанрови.
Браун ја започнал својата кариера како евангелиски пејач во Токоа, Џорџија. Тој се приклучил на Р&Б вокалната група, „Евангелието старлајтерс“ (која подоцна еволуираше во „Пламенот“) група основана од страна на Боби Бирд, во која тој бил пејач. Првпат го привлекол вниманието на јавноста во доцните 1950 години како член на пејачката група „Познатиот пламен“ со хит баладите "Ве молам, ве молам, ве молам" и "Пробај ме", Браун изградил репутација како неуморен изведувач во живо со „Познати пламен“ и неговата поддршка од бендот, понекогаш познат како Џејмс Браун Бендот или Џејмс Браун Оркестар. Неговиот успех бил најголем во 1960-тите години со музички албум ''Во живо на Аполон'' и хит синглови како што се "Папа доби сосема нова торба", "I Got You (I Feel Good)" и "It 's a Man' s Man 's Man' s World". Во текот на доцните 1960-ти години тој се преместил од континуитет на блуз и евангелиски засновани форми и стилови на целосен африканизиран пристап кон музиката кои влијаеле врз развојот на фанк музика. Од почетокот на 1970-тите години, Браун имал целосно утврден фанк звук со хитовите како што се "Стани (се чувствувам како) секс машина" и "Плејбек". Тој, исто така, бил познат по песни со социјални коментари, вклучувајќи го хитот од 1968 година, "Кажи гласно – јас сум црн и јас сум горд". Браун продолжил да настапува и да снима песни сè до неговата смрт од пневмонија во 2006 година.
Провлак

Провлак — тесно парче земја што поврзува две поголеми копнени пространства кои се инаку одделени и опкружени со вода. Воопштено, провлакот е копнен теснец помеѓу две водни пространства.
Во географската терминологија на дијалектите на македонскиот јазик ''провлак'' означува место меѓу две реки, па од таа споредба географски терминот провлак се однесува на (потесно) копно помеѓу две водни пространства.
Најпознати провлаци во светот се Панамскиот и Суецкиот провлак, додека во Македонија провлак постои на разделот помеѓу Големото и Малото Преспанско Езеро, кој е создаван од дејството на ветровите и песочниот нанос од Стара Река (Германска).
Каналите често се градат низ провлаците, поради особената поволност на кратење на поморскиот сообраќај. Така на пример Панамскиот и Суецкиот Канал се изградени на истоимените провлаци кои ги одвојуваат Атлантскиот и Тихиот Океан и Средоземното и Црвеното Море. Поради оваа особина, провлаците се од особено значење во геополитиката и геостратегијата, што говори за посебниот статус кој го имаат или имале овие места со контрола на странските држави кои се големи светски сили.
1 Наводи
Џон Стјуарт Мил

Џон Стјуарт Мил (20 мај 1806 – 8 мај 1873) бил британски филозоф, политички економист и државен службеник. Тој се смета за еден од највлијателните мислители во историјата на либерализмот, давајќи голем придонес во социјалната теорија, политичката теорија и политичка економија. Мил бил наречен „највлијателниот англиски филозоф од 19. век“. Неговиот концепт за слободата ја оправдува слободата на поединецот во однос на државната и општествената контрола.
1 Политичка активност
Мил бил член бил на Либералната партија, а исто така бил првиот член на британскиот парламент што се залагал за женското право на глас.
2 Творештво
2.1 Библиографија
Повежни дела на Џон Стјуарт Мил се:
* За слободата
Добривое Радосавлевиќ

Добривое Радосавлевиќ – Боби (Књажевац, 28 јануари 1915 – Белград, 4 април 1984) — српски комунист, учесник во НОБ. По ослободувањето е прогласен за народен херој.
Член на КПЈ од 1933 година. Во 1934 година е уапсен и осуден на три-годишна робија, која ја издржува во Сремска Митровица. На почетокот на вооруженото востание, во јули 1941 година, како инструктор на Покраинскиот комитет на КПЈ за Србија, работел на организирање на првите партизански одреди во Тимочката краина, а потоа ЦК КПЈ го испраќа за инструктор во Македонија. Во Македонија доаѓа на 25 август 1942 година и останува до крајот на војната.
По војната е во врвот на српското партиско раководство, а во периодот септември 1966 - февруари 1968 година е претседател на ЦК на Сојузот на комунистите на Србија.
1 Наводи
Католицизмот во Ерменија

Католичката црква во Ерменија — дел од светската Римокатоличка црква, под духовно водство на папата во Рим. Според пописот од 2011 година, 13,843 католици живеат во Ерменија и претставуваат околу 0.46% од вкупното население. Католиците во Ерменија припаѓаат на две посебни цркви, Римски обред или Западен обред (кој ги вклучува најголемиот дел од католиците во светот) и Ерменската католичка црква.
1 Територијалната надлежност и епархии
Католиците во Ерменија се поделени според две одделни територијални власти. Католиците според Римскиот обред се дел од Апостолската администрација, додека Апостолската администрација на Кавказ и католиците според Ерменскиот обред кои припаѓаат на Ерменската католичка црква се дел од ординаријатот на верниците од источниот обред, кој исто така ги вклучува и членовите на Ерменската католичка црква во Источна Европа.
2 Во рамки на Ерменија
Католиците секогаш живееле одделно од заедниците на Ерменската апостолска црква (Древноисточна црква, која ги вклучува повеќето Ерменци како членови) и бракот вон заедницата не била многу честа појава. Некои од Апостолиците ги нарекуваат ерменските католици "Франки" поради влијанието на француските католички мисионери.
Ерменските католици традиционално живееле во провинцијата Ширак, посебно во следниве 7 села: Аревик, Паник, Ланџик, Азатан, Ѕитанков, Мец Сепасар, Ашоцк. Во покраината Лори, католиците главно живеат во: Ташит, Катнарат, Катнагбјур, Петровка, Саратовка и Благодарноје.
Малиот број Полјаци кои останале во Ерменија, заедно со некои нови имигранти кои се католици (Римски обред) живеат во Ереван.
Леонќин (општина)

Леонќин (|Leoncin), до 1952 г. Глуск (''pl'')) — селска општина во Новодвурскиот Округ на Мазовското Војводство, средна Полска. Седиштето е во селото Леонќин, на околу 12 км југозападно од градот Нови Двур Мазовјецки и 37 км северозападно од Варшава.
Зафаќа површина од , а во 2011 г. населението броело 5.435 жители.
1 Населени места
Општината ги опфаќа следниве населени места (од кои сите се села):
1.1 Началништва
* Вилкув над Висла
* Вилкув Полски
* Гаќ
* Гњевњевице Фолварчне
* Гурки
* Нова Домброва
* Нова Мала Вјеш
* Нове Грохале
* Нове Полеше
* Нови Вилкув
* Нови Сецимин
* Ошњики
* Рибитев
* Сецимин Полски
* Станиславув
* Стара Домброва
* Старе Полеше
1.2 Неначалнички населби
* Винцетувек
* Глуск
* Замошќ
* Крубичев
* Мала Вјеш пши Дроѕе
* Михалув
* Нове Буди
* Нове Гњевњевице
* Нове Полеше (нас.)
* Новини
* Сециминек
* Старе Гњевњевице
* Старе Грохале
* Теофиле
* Цисове
2 Соседни општини
Леонќин се граничи со шест други општини: Брохув, Закрочим, Кампинос, Лешно, Червињск над Висла и Чоснув.
Иво Јосиповиќ

Иво Јосиповиќ (Загреб, 28 август 1957) бил трет Претседател на Република Хрватска, хрватски композитор, адвокат и универзитетски професор.
1 Животопис
Во Загреб, тој завршил основно училиште и средно музичко училиште, а во 1980-те години студирал право на правниот факултет на Универзитетот во Загреб, а потоа (1983 г.) истражува компоненти во Музичката Академија во Загреб. Се здобива со магистерска диплома по право во 1985 г. и докторски студии во 1994 г. 
Тој бил член на Сојузот на Комунисти, и во почетокот на 1990-те години , учествувал во трансформацијата на Лигата на Комунисти на Хрватска во социодемократска партија. Во 1994 г. ја напушта политиката и се враќа во 2003 г. на повик на Ивица Рачана, кога на парламентарните избори како кандидат на АКП се избираат пратеници во хрватското Собрание. Од 2007 г.е еден од најблиските соработници на новиот претседател на СДП - Зоран Милановиќ.
Во 2009 година на избори го победил Љубо Јуричиќ така стекнал службена номинација на странски кандидати на претстојните претседателски избори. Во врска со неговата веќе постоечка кандитатура загрепски градоначалник Милан Бандиќ е исфрлен од СДП откако најавил да се кандидира како независен кандидат. По вториот круг на претседателските избори, 10 јануари 2010 година Иво Јосиповиќ е избран за трети претседател за Република Хрватска, победувајќи го Милан Бандиќ. На должност застанал 18 февруари.
Јосифовиќ е автор на шеесет научни и стручни дела од подрачјата кривично и меѓународно кривично право и соработник на повеќе законски проекти. Тој бил вонреден професор на правниот факултет во Загреб и гостин предавач на домашни и странски високи училишта (факултети). Ја претставувал Хрватска пред меѓународни судови и учествувал на повеќе меѓународни конференции.
Јосифовиќ на 7 август 2011 дава изјава во јавноста поврзано со хрватската операција "Олуја" и Србите, која предизвикала осудувања на неговите зборови од страна на здружението на избегани Срби во Република Српска и здружението на резервни војници старешини на Република Српска Краина.
Бојан Блгарјанов

Бојан Блгарјанов (Шумен, 20 октомври 1896 – 26 декември 1972) – бугарски комунист, учесник во НОВ и повоен политичар.
1 Животопис
Во 1920 година станува член на Бугарската работничка партија (тесни социјалисти). Заедно со Васил Коларов учествува во подготовките на Септемвриското востание во 1923 година. Во ноември 1924 година е уапсен и е осуден на смрт, но во 1926 година пресудата му е заменета со доживотна казна. Во 1933 година добива амнестија и заминува во СССР, каде од 1934 до 1936 година учи на Меѓународната ленинова школа. По враќањето во Бугарија станува член на ЦК БРП (т.с.) од 1937 до 1944 година.
По вклучувањето на Бугарија во Втората светска војна учествува во народноослободителното движење. Делегат е на БРП (т.с.) во Вардарска Македонија, каде што престојува од почетокот на октомври 1941 до почетокот на 1944 година. Потоа станува борец на Првата софиска народноослободителна бригада и командир на Втората пловдивска востаничка оперативна зона на Народноослободителната востаничка армија на Бугарија (НОВА).
По војната, од 1945 до 1947 година е директор на Народната милиција, а до 1948 година е началник на Политичката управа на Бугарската армија. Отстранет е од позицијата кон крајот на 1949 година при кампањата против Трајчо Костов. На Априлскиот пленум во 1956 година е рехабилитиран. Од април 1956 до април 1971 година е секретар на ЦК БКП. Од јули 1957 до својата смрт во декември 1972 година е член на Политбирото на ЦК БКП.
Носител бил на одредот „Херој на Народна Република Бугарија“.
2 Наводи
Азатан

Азатан (|Ազատան; порано познат како Каракилиса, Каракс и Покр Каракилиса) — големо село и рурална заедница во Ширак во Ерменија. Според Националната статистичка служба на Република Ерменија (ARMSTAT) населението се зголемило на 5,697 во 2010 година, од 4,838 според пописот од 2001 година.
Името потекнува од ерменскиот збор ''Азатан ''(|Ազատան), што значи "слободни". Азатан исто така беше сасанидска воено административна позиција во Сваранската единица.
1 Популација
Население по година:
Година, 1831, 1922, 1959, 1970, 1979, 1989, 2001, 2004, 2011
Поп., 1450, 2940, 3039, 4000, 3956, 5616, 5117, 5175, 4838
Бдеењето на Одисеј

Бдеењето на Одисеј – македонски роман напишан од Драги Михајловски. Романот е издаден во 2018 година во СР Македонија.
1 Содржина
Романот ги покрива педесеттите и шеесеттите години од XX век во Битола и неговата околина. Раскажувањето е структурирано како автобиографско кажување за детството и доживувањата како негов составен дел. Истовремено книгата е и хроника на општеството и неговата идеологија во овој период .
2 Поврзано
* Драги Михајловски
* Македонска книжевност
Липооксигеназа

Липооксигеназите се фамилија на ензими кои содржат железо во својата структура (не хем), од кои повеќето ја катализираат диоксигенацијата на полинезаситени масни киселини во липидите кои содржат cis,cis-1,4- пентадиен во клеточно-сигнализирачки агенси кои имаат различна функција како автокрина сигнализација кои ја регулираат функцијата на нивните родителски клетки, паракрина сигнализација кои ја регулираат функцијата на околните клетки, и ендокрина сигнализација кои ја регулираат функцијата на далечните клетки.
Липооксигеназите се сродни една на друга во нивната структура и во диоксигенациската активност. Сепак, една липооксигеназа, ALOXE3, иако има липооксигеназна структура, поседува релативно мала диоксигенациска активност; таа претежно има активност на изомераза и ја катализира претворањето на хидроперокси незаситени масни киселини до нивните 1,5-епоксид, хидроксил деривати.
Липооксигеназите се присутни кај еукариотите (растенија, габи, животни, протисти); додека третиот домен на терестријален живот, археите, поседуваат белковини со мала сличност во аминокиселинската низа (~20%) на липооксигеназите, овие белковини немаат резидуи за врзување на железото и затоа не се проектирани да поседуваат липооксигеназна активност.
Букурешки пожар (1847)

Големиот пожар во Букурешт (|Focul cel mare) — најголемиот пожар што некогаш се случил во Букурешт, Романија, тогаш главен град на Влашка. Пожарот започнал на 23 март 1847 година и уништил 1850 згради, една третина од градот, вклучувајќи го и, според принцот Ѓорѓи Бибеску, „најзаселениот и најбогатиот дел од Букурешт“.
Пожарот го уништил централниот комерцијален дел од градот, заменувајќи ги малите и пренатрупаните дрвени згради со двокатните куќи на трговците изградени со тули, и инспирирани од оние во Австрија, каде продавниците и магацините се наоѓаат на првиот кат, а живеалиштето во вториот кат.
1 Заднина
Во тоа време, многу од куќите во Букурешт биле направени од дрво, кое, заедно со пренаселените тесни улички, биле лесно склониливи кон оган. Постојаната опасност ја направило оваа загриженост уште од ерата на Фанариотите, кога биле организирани часови за заштита од пожар околу резиденцијата „Ага“ и резиденцијата „Шпатар“. За време на ерата на органско регулирање, бил организиран модерен тим за пожарникари, опремен со западновропски пумпи.
2 Пожар
Пожарот започнал во текот на попладневните часови во куќата на свештеникот Зојица Драгенесиа, во близина на црквата Свети Димитриј.
Силниот јужен ветер му помогнал на пожарот да се рашири кон Стариот дворец (''Curtea Veche''), по кое се проширил и кон Липскан и црквата Св. Ѓорѓи. Огнот се проширил и кон периферијата на градот.
Остатокот од градот не бил запален благодарение на интервенцијата на пожарникарите, кои биле исто така помогнати од страна на војниците. Огнот убил 15 луѓе и изгорел 158.730 квадратни (околу 61,38 хектари), вклучувајќи 1850 згради, вклучувајќи 686 приватни домови, 1142 продавници, 10 гостилници и 12 цркви. Штетата потоа била проценета на 100 милиони леи.
3 Реконструкција
По изгаснување на пожарот, властите започнале со процес на реконструкција. Бил создаден фонд за обнова на градот. Принцот, Ѓорѓи Бибеску бил првиот што донирал 6000 леи, додека останатите институции придонеле за собирање на 2.200.000 леи. Помош пристигнало и од Виена, Истанбул и Петербург, како и трговците од Лајпциг и банкарите (семејството Ротшилд и Синас), кои донирале 3401 талери (45.584 леи). Молдавците имале значаен придонес од 50.715 леи.
За да им помогне на луѓето кои ги загубија своите домови и бизниси, во градот била формирана комисија која морала да го надгледува користењето на фондот за реконструкција и да помогне во продолжувањето на трговијата. Комисијата започнала попис на изгорените згради, собирајќи информации за имињата на сопствениците, сопственичката професија, видот на зградите, вредноста на куќата, вредноста на предметите внатре. На 26 јуни, 1847, листата била објавена, со детали за тоа како сумата од 2.573.250 леи ќе биде поделена на 1559 погодени сопственици на имот.
Финалниот извештај бил објавен во април 1848 година, кога во извештајот на комисијата се наведува дека 52 лица сè уште одбиле да добијат пари за помош и дека износот од 3.195.759 леи бил поделен на 2887 засегнати лица.